open-index/open-wikipedia-markdown huggingface dataset:
APS-C

**Advanced Photo System type-C** (**APS-C**) je formát fotografického digitálneho snímača resp. políčka filmu, definovaný veľkosťou približne 24 x 16 mm. 
Vzniká predelením bežného, tzv. 35mm filmu, na ktorý sa vedľa seba fotia políčka s veľkosťou 36 x 24 mm, na políčka ,,na výšku´´ 16 x 24 mm. Tak sa na film zmestí viac políčok.
V kamerách sa tento formát nazýva Super35.

## Označenie objektívov pre formát APS-C

Snímače formátu APS-C sú rozšírené v digitálnych fotoaparátoch - kompaktných (s objektívom zabudovaným, bez možnosti výmeny), zrkadlovkách a tzv. bezzrkadlovkách.
Rôzne firmy vyrábajú výmenné objektívy pre fotoaparáty so snímačmi APS-C, každá ich označuje po svojom:

* Canon **EF-S**
* Nikon DX formát
* Pentax **DA**
* Sony **DT**
* Sigma **DC**
* Tamron **Di II**
* Tokina **DX**

## Konverzné faktory

Každý objektív má svoju ohniskovú vzdialenosť, udávanú v milimetroch, podľa ktorej vieme predpokladať, alebo presne vypočítať, aký široký, alebo aký úzky záber, premietne na 36 x 24 mm veľký snímač, resp. filmové políčko.

Keď je za objektívom snímač inej veľkosti, pre jednotnú predstavu o novovzniknutom uhle záberu, používame faktor výrezu, inak konverzný faktor.

Vypočítava sa delením uhlopriečky políčka 36 x 24 mm (po anglicky "full frame", Nikon FX) uhlopriečkou nového formátu.
Full frame a k nemu priradená ohnisková vzdialenosť je etalón vo fotografii. 
Keď fotíme na iný formát ako je full frame, môžeme vynásobiť ohniskovú vzdialenosť napísanú na objektíve faktorom výrezu. Tým získame ekvivalentný, všeobecne zrozumiteľný údaj o uhle šírky záberu.
Príklad: Natáčam na APS-C cez 100mm objektív, s rovnakou šírkou záberu, ako kameraman vedľa mňa na full frame cez 150 mm objektív.

Keďže na zobrazenie políčka "full frame" treba veľké objektívy, vo vreckovom fotoaparáte full frame snímač a väčšie nenájdete.

Snímače približne formátu APS-C dávajú výrobcovia do malých aj väčších, kompaktných, zrkadlových aj bezzrkadlových digitálnych fotoaparátov. Presnejšie faktory výrezu u výrobcov fotoaparátov sú nasledovné:

* 1.6× — Canon (EOS 30D, EOS 60D, EOS 70D, EOS 90D, EOS 7D, EOS 7D Mark II, EOS 400D,EOS 450D ... EOS800D, Powershot G1X Mark III)
* 1.5× - NIKON DX (D90, D300, D500,D5100, D7000, D7100, D3100...) PENTAX (K70, K5) FUJIFILM (X) SONY (A6000)

## Objektívy pre APS-C

Objektívy určené pre formát APS-C, ako napríklad modelová rada Canon EF-S, sú typicky menšie a ľahšie ako pre full frame, a umiestňujú zadnú časť objektívu bližšie k snímaču. Podľa výrobcu nie sú kompatibilné s telami "full frame" zrkadloviek (EOS 6D, EOS 5D, EOS 1D X), pretože používajú zrkadlo plného rozmeru  ktoré by udieralo do ich zadnej časti. Ich účelom  nie je osvietiť väčšie políčko, väčšinou na full frame fotia s tmavými okrajmi.

## Pozri aj
* Advanced Photo System
* Four Thirds System

## Externé odkazy (v angličtine)
* The Future of Digital — Full Frame or APS-C? 
* Focal length multiplier
* Digital crop explained 

Kategória:Fotografia
Canon EOS-1D Mark II

**EOS 1D Mark II** je profesionálna 8,2 megapixelová digitálna zrkadlovka (DSLR) vyrábaná spoločnosťou Canon. EOS 1D Mark II je nástupca modelu EOS 1D.

Tento fotoaparát použil režisér Tim Burton na natočenie veľkej časti filmu *[[Corpse Bride]]* z roku 2005.

22. augusta 2005 Canon ohlásil nástupcu modelu EOS 1D Mark II. Nový Canon EOS-1D Mark II N používa rovnaký 8,2 megapixelový CMOS senzor, obrazový procesor DIGIC II a rýchlosť fotenia 8,5 snímiek/s ako jeho predchodca. Hlavné zmeny sú nový 2,5 palcový LCD monitor so širokým pozeracím uhlom, vylepšená charakteristika bufferovania, nové 'Picture Style' obrazové parametre a schopnosť zapisovať rôzne formáty fotky súčasne na SD a CF karty.

## Pozri aj
* Canon EOS
* Objímka Canon EF

## Iné projekty

## Externé odkazy (v angličtine)
* Canon EOS-1D Mark II stránka na Canon USA 

1D Mark II
Fares-Mátodá

**Fares-Mátodá** () je jeden z obývaných ostrovov na atole Gáfu Dálu na Maldivách. Počet obyvateľov je 1723 (jún 2006), dĺžka ostrova 1360 m, šírka 507 m. Vzdialenosť od hlavného mesta Male je 442,3 km.

## Externé odkazy
*Informácie ministerstva pre rozvoj o Fares  - anglicky

Kategória:Ostrovy atolu Gáfu Dálu
Medzinárodná tenisová sieň slávy

**Medzinárodná tenisová sieň slávy** (angl. **International Tennis Hall of Fame**) je nezisková expozícia a múzeum v meste Newport v štáte Rhode Island v USA.

Bola založená v roku 1954 a prvé osobnosti boli do nej uvedené v roku 1955. V súčasnosti (máj 2007) je v nej uvedených 200 osôb z 18 krajín. Medzinárodnou tenisovou federáciou bola uznaná v roku 1986.

Múzeum obsahuje širokú kolekciu predmetov, videá, fotografie, zvukové nahrávky, tenisovú výbavu, trofeje, atď.

## Pozri aj
* Zoznam členov Medzinárodnej tenisovej siene slávy

## Externé odkazy
* Oficiálna stránka
Ivo Andrić

**Ivo Andrić** (; * 9. október 1892, Dolac, Rakúsko-Uhorsko† 13. marec 1975, Belehrad, Juhoslávia) bol chorvátsky románopisec, poviedkár, a nositeľ Nobelovej ceny (1961). Jeho novela *Most na Drine* sa zaoberá životom v Bosne pod nadvládou Osmanskej ríše.

## Životopis
Narodil sa v rodine katolíckych Srbov v dedine Dolac blízko Travnika v dnešnej Bosne a Hercegovine (vtedy súčasť Rakúsko-Uhorska). Pôvodne pomenovaný ako Ivan, stal sa známym zdrobneninou Ivo. Keď mal Andrić dva roky, jeho otec zomrel. Pretože jeho matka bola príliš chudobná na to, aby ho  podporovala, bol zverený rodine jeho matky vo východobosnianskom meste Višegrad na rieke Drina. Tam videl osmanský most, ktorý neskôr preslávil v románe *Most na Drine*.

Navštevoval sarajevské gymnázium a neskôr študoval na univerzite v Záhrebe, Viedni, Krakove a Grazi.

V novovytvorenom Kráľovstve Srbov, Chorvátov a Slovincov sa stal  štátnym zamestnancom na ministerstve zahraničných vecí, neskôr bol diplomatom a veľvyslancom v Nemecku. Ako veľvyslanec skončil v roku 1941 po nemeckej invázii do Juhoslávie. Počas Druhej svetovej vojny žil v Belehrade, dokončujúc tri zo svojich slávnych noviel, ktoré boli zverejnené v roku 1945, vrátane novely *Most na Drine*.

Po smrti manželky v roku 1968 sa stiahol z verejného života. Ako čas plynul, bol stále viac chorý a napokon zomrel 13. marca 1975 v Belehrade.

## Iné projekty

## Externé odkazy
* Andric at NobelPrize.org
* The Swedish Academy secretary Anders Oesterling presentation speech
* Books of Ivo Andric
* Ivo Andrić Foundation

Kategória:Srbskí spisovatelia
Kategória:Osobnosti na juhoslovanských bankovkách
Kategória:Osobnosti na brazílskych poštových známkach
Kategória:Absolventi Univerzity v Graze
Kategória:Členovia Slovinskej akadémie vied a umení
Gottfried von Cramm

**Gottfried Alexander Maximilian Walter Kurt Freiherr von Cramm** (* 7. júl 1909, Nettlingen, Nemecko - † 9. november 1976, Káhira, Egypt) bol nemecký tenisový hráč. 

Medzi jeho najväčšie úspechy patria víťazstvá v mužskej dvojhre na majstrovstvách Francúzska (French Open) v rokoch 1934 a 1935, účasť vo finále v roku 1935, účasti vo finále Wimbledonu v rokoch 1935-37 a účasť vo finále majstrovstiev USA (US Open) v roku 1937.

V roku 1977 bol uvedený v Medzinárodnej tenisovej sieni slávy.

## Kariéra
V roku 1933 zvíťazil na Wimbledone v zmiešanej štvorhre, v roku 1937 v klasickej štvorhre na US  Open a French Open, v roku 1938 sa zúčastnil finále štvorhry na majstrovstvách Austrálie (Australian Open).

Reprezentoval Nemecko v Davisovom pohári, odohral celkom 101 zápasov, z toho 68 v dvojhre (58 výhier, 10 prehier) a 33 v štvorhre (24 výhier, 9 prehier). Týmito víťazstvami sa stal najúspešnejším hráčom Nemecka (minulého i dnešného) v dvojhre, štvorhre aj v celkovom počte víťazstiev.

Zomrel pri autonehode pri Káhire, keď sa jeho auto zrazilo s nákladným vozidlom.

## Účasti vo finále na Grand-Slamoch (7)
### Víťazstvá (2)

### Finále

## Iné projekty

## Externé odkazy

Kategória:Víťazi French Open
Kategória:Nemeckí tenisti
Kategória:Medzinárodná tenisová sieň slávy
UBV systém

**UBV systém** alebo **Johnsonov systém** alebo aj **Johnsonov-Morganov systém** je širokopásmový fotometrický systém na klasifikáciu hviezd podľa ich farby. Je to prvý známy štandardizovaný fotometrický systém. Písmená U, B a V znamenajú ultrafialové, modré (blue) a vizuálne magnitúdy, ktoré sa merajú na hviezde na klasifikáciu v tomto systéme. Voľba farieb je preto práve takáto, pretože fotografický film je citlivý na tieto farby. Systém zaviedli v 50. rokoch 20. storočia americkí astronómovia Harold Lester Johnson a William Wilson Morgan.

Filtre sa vyberajú takým spôsobom, že stredné vlnové dĺžky funkcií citlivosti sú 364 nm pre U, 442 nm pre B a 540 nm pre V. Nulový bod farebných indexov B-V a U-B bol definovaný ako nula pre hviezdy A0 V neovplyvnené medzihviedznym sčervenaním.

UBV systém má aj nevýhody. Krátky rozsah vlnovej dĺžky pre filter U je definovaný hlavne zemskou atmosférou, ako samotnou hviezdou. To znamená, že hodnota tejto zložky ako aj pozorovaná magnitúda sa môže meniť s nadmorskou výškou a atmosférickými podmienkami. Napriek tomu veľké množstvo meraní bolo vykonaných práve týmto systémom, vrátanie mnohých jasných hviezd.

Kategória:Fotometrické systémy
Kategória:Fotometria
Marek Krejčí

**Marek Krejčí** (* 20. november 1980, Bratislava – † 26. máj 2007, Maitenbeth) bol slovenský futbalový útočník.

## Kariéra
Na Slovensku hral v Interi, Trnave a Petržalke, odkiaľ v lete 2004 prestúpil do Wackeru Burghausen. V Nemeckej druhej lige vsietil v 87 zápasoch 26 gólov.

## Reprezentácia
Nastúpil na jeden zápas 31. marca - na priateľský zápas s Rakúskom, ktorý sa skončil 1:1.

## Smrť
Marek prišiel o život pri autonehode pri nemeckom meste Maitenbeth. So svojím autom zišiel z cesty a narazil do stromu. Na mieste bol mŕtvy.

## Externé odkazy
* Profil na stránke sv-wacker.de
* isand.sk 

Kategória:Slovenskí futbalisti
Kategória:Hráči FK Inter Bratislava
Kategória:Hráči FC Spartak Trnava
Kategória:Hráči Győri ETO FC
Kategória:Hráči FC Petržalka 1898
Kategória:Hráči SV Wacker Burghausen
Kategória:Obete cestných dopravných nehôd
Henry Austin

**Henry Wilfred "Bunny" Austin** (* 20. august 1906, Londýn, Spojené kráľovstvo – † 20. august 2000, Coulsdon) bol britský tenista. Medzi jeho najväčšie úspechy patria účasti vo finále dvojhier Wimbledonu (1932 a 1938) a majstrovstiev Francúzska (French Open, 1937). K roku 2006 bol posledným britským tenistom, ktorý sa prebojoval do finále Wimbledonu. Bol taktiež prvý hráč, ktorý pri tenise začal používať šortky.

V roku 1997 bol zaradený do Medzinárodnej tenisovej siene slávy.

## Kariéra
S tenisom začal ako šesťročný v tenisovom klube. V roku 1926 sa prebojoval do semifinále mužskej dvojhry na Wimbledone, v 30. rokoch patril do najlepšej svetovej desiatky tenistov. Vo svojej kariére sa 10-krát prebojoval do štvrťfinále a vyššie na Wimbledone.

V rokoch 1933-36 pomohol svojmu tímu vyhrať Davisov pohár. Celkovo v Davisovom pohári odohral 48 stretnutí, všetky v dvojhre (36 výhier, 12 prehier).

## Účasti vo finále Grand-Slamoch (3)
### Finalista (3)

## Externé odkazy
* International Tennis Hall of Fame

Kategória:Britskí tenisti
Kategória:Medzinárodná tenisová sieň slávy
Kategória:Osobnosti z Londýna
Hájny grúň (1 207,7 m n. m.)

**Hájny grúň** () je vrch v severnej časti pohoria Poľana. Leží nad obcou Strelníky, približne  juhozápadne od Brezna. Je súčasťou Chránenej krajinnej oblasti Poľana.

## Poloha
Nachádza sa v severnej časti pohoria, v geomorfologickom podcelku Vysoká Poľana. Vrch leží v Banskobystrickom kraji, na hranici okresov Banská Bystrica a Brezno a zasahuje na katastrálne územie obcí Ľubietová a Hronec. Najbližšími sídlami sú západne situované Strelníky a Ľubietová a severovýchodne ležiace Osrblie. 

## Opis
Hájny grúň je súčasťou hrebeňa, ktorý vedie od kaldery bývalého stratovulkánu severným smerom na Vepor a Hrb. Severným susedom je spomínaný vrch Vepor (), západným smerom je Ľubietovská Bukovina () a južným Grúň (). Juhovýchodným smerom je sedlom Jasenová () oddelený Brusniansky grúň () a východne leží Hrončecký grúň (). Oblasť patrí do povodia Hrona; západné svahy hrebeňa odvodňujú prítoky Hutnej, východné riečka Osrblianka a Hronček, smerujúci do Kamenistého potoka. Vrcholom prechádza Rudná magistrála.

### Výhľady
Zalesnený vrch poskytuje len veľmi obmedzený výhľad. Z vhodných miest sú viditeľné najmä okolité vrchy Poľany a Veporských vrchov. Pri priaznivých podmienkach je pozorovateľná veľká časť hrebeňa Nízkych Tatier, Starohorských vrchov, Veľkej Fatry i Kremnických vrchov, východným smerom dominuje Fabova hoľa a Klenovský Vepor. Ojedinele sú severným smerom pozorovateľné ponad nízkotatranský hrebeň aj končiare Vysokých Tatier.

## Prístup
* po  značke (Rudná magistrála):
** z juhu z Detvy cez Poľanu () a sedlo Jasenová () 
** zo severu zo sedla pod Hrbom cez Vepor ()
* po  značke cez rázc. Krížne:
** z obce Strelníky cez Ľubietovskú Bukovinu
** z osady Kyslinky cez sedlo Jasenová ()
* po  značke cez rázc. Krížne:
** z Ponickej Huty cez rázc. Bukovina
** z rázc. Tri vody (Osrblie) cez sedlo Jasenová 

## Referencie

## Pozri aj
* Vysoká Poľana
* Zoznam vrcholov v Poľane

## Externé odkazy
* Poloha na turistickej mape

Kategória:Vrchy v Poľane
Kategória:Tisícovky na Slovensku
Kategória:Vrchy v okrese Banská Bystrica
Kategória:Vrchy v okrese Brezno
Kategória:Ľubietová
Kategória:Hronec (okres Brezno)
Drak sa vracia

***Drak sa vracia*** je naturisticko-psychologická románová novela od Dobroslava Chrobáka.

## Hlavné postavy
* Drak (Martin Lepiš Madlušovie) - je ešte ako malý chlapec nájdený hrnčiarom Lepišom opustený v lese
* Eva Jariabková - je vydatá, no svojho manžela Šimona neľúbi, miluje Draka
* Šimon - manžel Evy, nemajú však citový vzťah, jediná ich spoločná téma je práca na gazdovstve

Kompozícia: 12 kapitol + epilóg

## Dej

Dej sa začína tým, že Šimon prichádza domov a oznámi Eve, že Drak sa vrátil do dediny. Eva myslí na Draka, spomína si na chvíle, ako sa spoznali, ako Draka milovala, ako ho dedinčania zbili a ako utiekol. Šimon si myslí, že Eva hneď v prvú noc pôjde navštíviť Draka, ale nestalo sa tak a Šimon sa cíti uvoľnený. 

Drak bol sirotou, našiel ho starý Lepiš Madlušovie pri ceste a urobil si z neho pomocníka. Pretože neprichádzal do kontaktu s inými ľuďmi, Drak odmalička myslí zastaraným spôsobom. Keď starý hrnčiar Madlušovie umiera, dedinčania mu pripisujú jeho smrť. S Drakom spájajú aj ďalšie udalosti, ako napríklad: suchotu, neúrodnosť, smrť dedinčanky na poli a preto dedina sa obáva, že to všetko sa bude opakovať, keďže Drak sa vrátil. 

V horách vypukli požiare pre suchoty, dedinská črieda dobytku nachádzajúca sa v horách, nemá čo žrať a tak richtár potrebuje pomoc. Drak dobrovoľne prichádza s návrhom, že on zachráni čriedu. Muži rozhodnú, že s ním má ísť aj Šimon. 

Spolu zachránia stádo, ale keď Šimon začne podozrievať Draka, že predal čriedu Poliakom, zbehne do dediny a podpáli Drakovu vyžiháreň. Drak ale nakoniec prichádza spolu so stádom a so svojou Zoškou. Šimon si uvedomí, že urobil veľkú chybu a pýta si od Draka odpustenie, ale on je veľkorysý a tvrdí, že aj on ublížil Šimonovi tým, že opustil Evu, keď otehotnela. Keď vidí Draka s inou ženou - Zoškou, Eva si uvedomí, že nemala čakať na Draka, ale mala si ceniť Šimona.

V epilógu sa dozvedáme, že vlastne novela je rozprávkou. Eva je rozprávačom a v epilógu dorozpráva príbeh svojmu vnúčikovi:
*"- Potom? Potom už nebolo nič. Mali sa radi a žili spolu šťastne, kým nepomreli... Spi, syn môj!"*

## Film
V roku 1967 natočil režisér Eduard Grečner na motívy novely film *[[Drak sa vracia (film)|Drak sa vracia]]*.

## Referencie

## Externé odkazy
* Text románovej novely Drak sa vracia na webe Zlatý fond denníka SME

Kategória:Knihy z 1943
Kategória:Slovenské knihy
Kategória:Sfilmované novely
Kategória:Dobroslav Chrobák
Edubuntu

right|thumb|Edubuntu 7.04 - Firefox
right|thumb|Edubuntu 7.04 - Gaim a napaľovanie
right|thumb|Edubuntu 6.06

**Edubuntu** je jedna z oficiálnych derivácii Linuxovej distribúcie Ubuntu. Používa jadro rovnaké ako pôvodné Ubuntu, ale pridáva nástroje pre vzdelávanie, a taktiež grafickú tému vhodnú pre deti. Prvá stabilná verzia, Breezy Badger, vyšla v októbri 2005 pod označením 5.10. 

Edubuntu má 6-mesačný vývojový cyklus, identický s ostatnými deriváciami. Jeho veľkou výhodou je možnosť použitia na školách a vo vzdelávacích zariadeniach - a to tak na bežných školských počítačoch, ako aj na školskom serveri. Edubuntu používa grafické rozhranie Gnome, a všetky aplikácie, ktoré sú známe z Ubuntu.

## Inštalácia Edubuntu

### Pomocou CD
Bezplatné stiahnutie  Edubuntu

Zaslanie cez ShipIt  program

Kúpenie CD cez slovenské stránky Linuxos.sk alebo Ubuntu.kayle.sk 

### Pomocou repozitárov

## Pozri aj
* Zoznam distribúcií Linuxu

## Externé odkazy
### Oficiálne zdroje
* Ubuntu Linux domovská stránka
* Edubuntu Linux domovská stránka
* Canonical Ltd domovská stránka (sponzor Ubuntu vývoja)

### Neoficiálne zdroje
* Slovenský manuál na Ubuntu Linux 

Kategória:Distribúcie Linuxu
Kategória:Slobodný softvér
Ubuntu Studio

**Ubuntu Studio** je jedna z oficiálnych derivácií Linuxovej distribúcie Ubuntu. Používa jadro v zásade rovnaké ako pôvodné Ubuntu, je však skompilované s prepínačmi "low latency", čo znamená, že systém si na svoju prácu rezervuje menej prostriedkov a viac ponecháva aplikáciám. To napomáha, aby aj na pomalších počítačoch zvukové aplikácie (vyžadujúce synchronizáciu v reálnom čase) "nezakolísali". Pridáva takisto množstvo aplikácií pre prácu s audiom, grafikou a videom. Prvá stabilná verzia, Feisty Fawn, vyšla 11. mája 2007 pod označením 7.04. Ubuntu Studio a vyšla o niekoľko dní neskôr ako ostatné derivácie.

Ubuntu Studio má 6-mesačný vývojový cyklus, identický s ostatnými deriváciami. Jeho veľkou výhodou je zameranie pre hudobníkov a multimediálnych nadšencov, čo je pomerne ojedinelé vo svete slobodného softvéru.

## Inštalácia Ubuntu Studio
### Pomocou DVD
Bezplatné stiahnutie  Ubuntu Studio

Zaslanie cez ShipIt program nie je možné, na rozdiel od iných oficiálnych derivácií

Kúpenie CD cez slovenské stránky Linuxos.sk alebo Ubuntu.kayle.sk 

### Pomocou repozitárov

## Verzie
### LTS (long time support, čiže verzia s dlhodobou podporou)
Ubuntu Studio má LTS vydanie.

### Aktuálna verzia
Aktuálna verzia je 20.04 LTS. Verzia bola vydaná 23. apríla 2020.

#### Balíky
##### Audio
* Ardour
[thumb|Using [Ardour (audio processor)|Ardour in Ubuntu Studio]]
* Audacity
* Hydrogen
* JACK
* JAMin
* LilyPond
* Mixxx
* MusE
* Rosegarden
* TiMidity++

##### Video
* CinePaint
* PiTiVi
* Kino
* Stopmotion

##### Grafika
* Agave
* Blender
* Enblend
* FontForge
* GIMP
* Inkscape
* Scribus
* Synfig

### Prehľad

## Pozri aj
* Ubuntu
* Kubuntu
* Edubuntu
* Xubuntu

## Referencie

## Externé odkazy
### Oficiálne zdroje
* Ubuntu Linux domovská stránka
* Ubuntu Studio domovská stránka
* Canonical Ltd domovská stránka (sponzor Ubuntu vývoja)

### Neoficiálne zdroje
* Slovenský manuál na Ubuntu Linux 

Kategória:Distribúcie Linuxu
Kategória:Slobodný softvér
Marko Škop

**Marko Škop** (* 25. jún 1974, Prešov) je slovenský režisér. 

Absolvoval žurnalistiku na Filozofickej fakulte UK v Bratislave (1996) a réžiu dokumentárneho filmu na VŠMU v Bratislave (2001). Získal vedecký titul PhD. na Filozofickej fakulte UK v Bratislave (2005)

## Ocenenia
*Film Iné svety získal Cenu divákov a Zvláštne uznanie poroty na MFF Karlovy Vary 2006.
*Film Osadné získal Cenu pre najlepší dokumentárny film na MFF Karlovy Vary 2009 a bol nominovaný na Griersonovu cenu na BFI FF Londýn 2009.
*Film Eva Nová získal Cenu filmovej kritiky FIPRESCI na MFF Toronto 2015.
*Film Nech je svetlo získal Cenu za najlepší mužský herecký výkon (Milan Ondrík) a Zvláštne uznanie Ekumenickej poroty na MFF Karlovy Vary 2019.

## Filmografia
* 1999: Ochrana úradu
* 2001: Rómsky dom
* 2005: Slávnosť osamelej palmy 
* 2006: Iné svety 
* 2008: Slepé lásky (producent) 
* 2009: Osadné 
* 2012: Nový život (producent)
* 2013: Zázrak (producent)
*2015: Eva Nová
*2017: Bába z ledu (koproducent)
*2017: Křižáček (koproducent)
*2019: Nech je svetlo

## Pozri aj
* Artileria

Kategória:Slovenskí režiséri dokumentárnych filmov
Kategória:Slovenskí producenti dokumentárnych filmov
Kategória:Osobnosti z Prešova
Kategória:Držitelia Slnka v sieti
Kategória:Držitelia ceny Igric
Kategória:Riadni členovia SFTA
Kategória:Slovenskí režiséri
Kategória:Slovenskí producenti
TSC

**TSC** môže byť:
* Trnavský šermiarsky cech
* Ťahanovský Skateboardový Klub
* Teenage Summer Course jazykový tábor spoločnosti CK ÚSMEV
Aston Martin

**Aston Martin Lagonda Limited** je výrobca luxusných športových automobilov so sídlom v Anglickom Gaydone. Automobilku založili Robert Bamford a Lionel Martin v roku 1914. Vyrábala športové autá, no do sériovej výroby sa dostali až v roku 1921. Automobilka bola zrušená v roku 1972, ale v roku 1975 bola značka obnovená a v rokoch 1988 až 2007 patrila do koncernu Ford. Od roku 2013 spolupracuje s Daimlerom a používa aj ich motory. Po tom čo sa stala zisková bola 3. októbra 2018 uvedená na burzu London Stock Exchange.

## História
[thumb|250px|Aston Martin DB2 Coupé z roku [1952]]

## Modely
### Súčasné modely
* **DB 7 Volante**
Tento 2-dverový 4-miestny model s motorom vpredu a s pohonom zadnej nápravy sa vyrábal od roku 1993 (v prevedení kabriolet do roku 2001. Má radový 6-valcový motor s rozvodom DOHC a výkonom 250 kW / 340k, s objemom 3,239 l. Točivý moment tohto modelu je 490 Nm pri 3000 ot/min. Maximálna rýchlosť má hodnotu 266 km/h a akcelerácia z 0 na 100 km/h za 5,7 s.

* **DB 7 Vantage**
Tento novší model DB 7 sa vyrába od roku 1999. Opäť je to 4-miestne 2-dverové kupé s motorom vpredu a s pohonom zadných kolies. Vidlicový 12-valec s rozvodom DOHC a objemom 6 l vytiahne 266 km/h, má výkon 420 k pri 6000 ot/min. Z 0 na 100 km/h zrýchli za 5,1 s.

* **Vanquish V12**
Toto 2-miestne 2-dverové kupé sa vyrába od roku 2001. Vidlicový 12-valec s objemom 6 l a s výkonom 466 koní pri 6800 ot/min zvládne rýchlosť až 315 km/h. Akceleráciu na stovku zvláda za 5,6 s a na 200 za 17,4 s.

* **DB 9**
350px|thumb|right|Aston Martin DB9 Coupé
Opäť 2-dverové 4-miestne kupé s motorom vpredu a s pohonom zadných kolies, vyrába sa od roku 2003 (od roku 2004 aj ako kabriolet).Motor je vidlicový 12-valec s rozvodom DOHC, objemom 6 l a s výkonom 457 koní pri 5750 ot/min.Maximálka je 300 km/h a akcelerácia na stovku za 5,1 s.

* **DBR 9**
Dvojdverové jednomiestne kupé s motorom vpredu a s pohonom zadných kolies je stavané na pretekárske výkony. Vidlicový 12-valec s rozvodom DOHC, objemom 6 l a s výkonom 600 koní spolupracuje so 6-stupňovou sekvenčnou prevodovkou. Vyrába sa od roku 2004.

* **DB AR1**
Dvojdverový dvojmiestny roadster s motorom vpredu a s pohonom zadných kolies sa vyrábal od roku 2003. Vyrobilo sa len 99 kusov tohoto auta. Motor je vidlicový 12-valec s objemom 6 l,rozvodom DOHC, výkonom 420 koní pri 6000 ot/min a s točivým momentom 542 Nm pri 5000 ot/min.

## Iné projekty
.

## Externé odkazy
* oficiálna stránka

Kategória:Automobilky Spojeného kráľovstva
Kategória:Ford
Edgarosaurus

**Edgarosaurus** je vyhynutý rod dlhokrkých plesiosaurov z čeľade Polycotylidae. Zahŕňa 1 druh **Edgarosaurus muddi**.

## Charakteristika
Bol dlhý 3,5 m a vážil podľa odhadov 200 kg. Žil v období ranej kriedy. Bol objavený pomerne nedávno (v roku 2002) a je známy iba z jednej fosílie ktorá sa našla v Montane v USA. V tom období bolo územie Montany pokryté plytkým morom.

Kategória:Polycotylidae
V1974 Cygni

right|thumb|Nova Cygni 1992

**V1974 Cygni** alebo **Nova Cygni 1992** bola relatívne jasná nova v súhvezdí Labuť.

Objavil ju Peter Collins 19. februára 1992. V čase objavu mala zdanlivú hviezdnu veľkosť 6, maximálna hviezdna veľkosť bola 4,4. Horenie vodíka na bielom trpaslíkovi trvalo dva roky a skončilo v roku 1994. Bola to neónová nova a prvá nova, ktorá bola pozorovaná od začiatku až do konca a výpočtom sa zistilo, že bola vzdialená 10 430 svetelných rokov od Zeme.

## Pozri aj

* Nova Cygni 1975

Kategória:Súhvezdie Labuť
Kategória:Novy
Kategória:Astronomické objekty objavené v roku 1992
Vlajka Filipín

thumb|Vlajka Filipín

**Vlajka [[Filipíny|Filipín]]** má dva horizontálne pruhy, modrý a červený, medzi ktoré je od žrdi vsunutý biely klin. V jeho strede je žlté slnko s ôsmimi trojitými lúčmi, v rohoch sú žlté päťramenné hviezdy, pootočené tak, aby ich jeden cíp smeroval vždy do vrcholu trojuholníka.

Červená farba značí odvahu a statočnosť, modrá vznešené ideály, biela mier a čistotu. Slnko predstavuje svetlo slobody a spravodlivosti a je symbolom republiky: počet jeho lúčov ctí osem provincií, ktoré roku 1898 povstali proti Španielom. Tri žlté hviezdy reprezentujú ostrovy Luzon, Mindanao a Visayské súostrovie, biely rovnostranný trojuholník symbolizuje vzájomnú rovnosť a pripomína revolučnú organizáciu *Katipunan*, ktorá viedla proti-španielsku revolúciu. Filipínska vlajka má tú zvláštnosť, že sa v dobe, keď je krajina vo vojne, vztyčuje obrátene, s modrým pruhom dole.

Po prvýkrát bola vlajka oficiálne vyvesená pri prvej proklamácií nezávislosti Filipín roku 1898. V rokoch 1907 – 1917 Američania jej používanie zakázali, od roku 1920 mohla byť vztyčovaná vedľa vlajky americkej a od definitívneho vyhlásenia filipínskej nezávislosti roku 1946 je jedinou oficiálnou vlajkou krajiny.


Obrázok:War Flag of the Philippines.svg|Vlajka Filipín počas vojny, vztyčuje sa obrátená 


## Iné projekty

Filipíny
Kategória:Filipíny
V1500 Cygni

**V1500 Cygni** alebo **Nova Cygni 1975** bola jasná nova v súhvezdí Labuť v roku 1975.

Dosiahla hviezdnu veľkosť 2,0.

## Súradnice
* rektascenzia: 21h 11m 36,6s
* deklinácia: +48° 09' 02,1"

Kategória:Súhvezdie Labuť
Kategória:Novy
Kategória:Astronomické objekty objavené v roku 1975
V476 Cygni

**V476 Cygni** alebo **Nova Cygni 1920** bola nova v súhvezdí Labuť v roku 1920.

Dosiahla zdanlivú jasnosť 2,0 a dnes je jej jasnosť 17,09.

## Súradnice (J200)
* rektascenzia: 19h 58m 24,6s
* deklinácia: +53° 37’ 07"

Kategória:Súhvezdie Labuť
Kategória:Novy
Kategória:Astronomické objekty objavené v roku 1920
V1280 Scorpii

right|thumb|Poloha novy

**V1280 Scorpii** alebo **Nova Scorpii 2007** je nova, ktorú objavili nezávisle od seba japonskí astronómovia Judži Nakamura a Jukio Sakurai 4. februára 2007 v súhvezdí Škorpión. V čase objavu mala jasnosť 9,9 – 9,4, v čase maxima 16. februára 2007 dosiahla jasnosť 3,9.

Jej ďalšie pozorovanie sa plánuje pomocou družíc Chandra, Swift a INTEGRAL.

## Súradnice
* rektascenzia: 16h 57m 41,24s
* deklinácia: -32° 20′ 36,4″

Kategória:Súhvezdie Škorpión
Kategória:Novy
Kategória:Astronomické objekty objavené v roku 2007
Krimmler Wasserfälle

náhľad|Časť Krimmler Wasserfälle.

**Krimmler Wasserfälle** (dosl. *Krimmlské vodopády*) sú najvyššie vodopády v Rakúsku a zároveň v Európe. Nachádzajú sa na južnom okraji obce Krimml v hornej časti Salzachtalského údolia. Potok Krimmler Ache, napájaný vodou z ľadovcov severnej časti masívu *Dreiherrenspitze* (), prekonáva na trikrát výšku 400 m a vlieva sa do horného toku rieky Salzach.

## Iné projekty

## Externé odkazy
http://www.wasserfaelle-krimml.at/

Kategória:Alpy
Kategória:Vodopády v Rakúsku
Kategória:Geografia Salzburska
Pivná podložka

**Pivná podložka** alebo **pivná tácka** alebo **podpivník** je plochý predmet slúžiaci najmä na ochranu stola alebo obrusu pred zmáčaním od nádoby s pivom, ale stal sa aj jedným z hlavných zberateľských odborov u zberateľov zameraných na pivnú tematiku. 

Začiatok môžeme hľadať v Nemecku 19. storočia, keď bohatší ľudia pili pivo z krígľov, ktoré mali poklop z cínu, alebo striebra. Chudobní pili pivo z krígľov bez poklopu. Nakoľko sa pivo pilo hlavne vonku, tak aby im do piva nesadali muchy a iný hmyz a nepadali listy zo stromov, začali sa používať na krígle poklopy z filcu. Z ich funkcie vznikli názvy Bierdeckel, resp. Bierfilz. Pivo, po nemecky Bier. Poklop, po nemecky Deckel. Filc, po nemecky Filz. Tieto však boli veľmi nehygienické. Vyriešil to Robert Sputh z Drážďan, ktorý v roku 1880 vyrobil prvú tácku a v roku 1893 si ju dal patentovať. Bola kruhová a jej priemer bol 107 milimetrov a hrúbka 5 milimetrov. 

Dnes podpivníky slúžia hlavne na ochranu stola a obrusu pred vodou stekajúcou z pohára, či krígľa. Potom ako podložka pod kývajúci sa stôl, či poznámkový lístok, ďalej ako reklamný nosič, či predmet krčmových hier. Vyrábajú sa v rôznych tvaroch – okrúhle, štvorcové, obdĺžnikové, v tvare pohára, či mapy a z rôznych materiálov. Vďaka tomu sa stali vďačným objektom zberateľov na celom svete. Najväčšiu zbierku vlastnil Leo Pisker z Rakúska, ktorý svoj rekord viac ako 150 tisíc podpivníkov z vyše 192 krajín má zaznamenaný aj v Guinnessovej knihe rekordov. Na Slovensku je zbieranie pivných podložiek druhým najrozšírenejším odborom, hneď po pivných etiketách.

Kategória:Hobby
Kvantový počítač

náhľad|IBM Q System One
**Kvantový počítač** je zariadenie na vykonávanie výpočtov, ktoré priamo využíva pri svojej činnosti kvantovomechanické fenomény, ako napríklad superpozíciu alebo kvantové previazanie častíc, na vykonávanie operácií nad dátami. 

V klasickom počítači sa pracuje s bitmi (dvojstavová hodnota 0 alebo 1), v kvantovom počítači sa používajú qubity, tiež kvantové bity. Qubit môže byť vo dvoch stavoch súčasne. Tento prístup umožňuje kvantovým systémom riešiť určité úlohy výrazne rýchlejšie oproti klasickým systémom, čo je výhoda, ktorá sa exponenciálne zvyšuje s pridávaním ďalších qubitov.

Základným princípom kvantových výpočtov je to, že kvantové vlastnosti častíc sa môžu použiť na reprezentáciu a štruktúru dát a kvantové mechanizmy sa môžu použiť na vykonávanie operácií s týmito dátami. Počítanie reálnych úloh pomáha napr. v ekonómii a vesmírnom výskume.

## Realizácie
IBM Q System One je prvý komerčný kvantový počítač založený typovo na kvantových obvodoch, predstavený v januári 2019. Je umiestnený vo vzduchotesnej sklenenej kocke s rozmermi 2,7  2,7 x 2,7 m, ktorá udržuje kontrolované fyzické prostredie. Valec vyčnievajúci zo stropu v strede je riediaca chladnička, ktorá obsahuje 20-qubitový transmonový kvantový procesor. Od 15. júna 2021 firma IBM nasadila prvú jednotku Q System One v Nemecku vo svojom sídle v Ehningene.

Prevádzkovateľmi kvantových počítačov sú tiež firmy Google AI a NASA. V roku 2020 vláda Spojeného kráľovstva prispela k vybudovaniu kvantového počítača aj pre verejnosť v Londýne za 13 mil. eur. V roku 2021 takto vzniknutá ORCA Computing potvrdila nákup ďalších qubitov a spoluprácu s partnermi. 

## Referencie


## Iné projekty

## Externé odkazy

* Roadmapa vývoja IBM kvantového počítania

Kategória:Počítače
Kategória:Kvantová informatika
Kvantová fyzika
MTV (televízna stanica)

**MTV** (skratka z *Music Television*) je prvá výhradne hudobná televízna stanica na svete. Založená bola 1. augusta 1981 spoločnosťami Warner a AmEx a svoje vysielanie začala príznačne piesňou „Video Killed the Radio Star“ od skupiny The Buggles. Vysielanie bolo ihneď od začiatku 24 hodín denne. V súčasnosti má niekoľko regionálnych a tematických mutácií. Zároveň jej sesterskou televíznou stanicou je VH1.

Koncom osemdesiatych rokov MTV začala tvoriť vlastné programy, ako napr. Club MTV, Week In Rock alebo YO!MTV Raps. Vysielanie pre Európu je realizované z londýnskeho štúdia, ktoré v histórii MTV zostáva kultovým. V deväťdesiatych rokoch sa MTV rozširuje do celého sveta.
Popularitu si získala reláciami ako *[[MTV Unplugged]]*. Známe sú tiež hudobné ceny MTV Music Awards, MTV Europe Music Awards a MTV Video Music Awards.

## Iné projekty

## Externé odkazy
* MTV.com
* MTV International  

## Zdroj

Kategória:Televízne stanice v USA
Kategória:Hudobné televízne stanice
Žralok čiernohrotý (Carcharhinus melanopterus)

**Žralok čiernohrotý** alebo **útesový žralok čiernoplutvý** () je druh žraloka z čeľade Carcharhinidae.

## Charakteristika
Žralok čiernohrotý je ľahko rozpoznateľný podľa čierneho zašpicatenia plutiev (hlavne chrbtovej a chvostovej). Vyskytuje sa v tropických vodách Indického a Tichého oceánu. Preferuje plytké pobrežné vody na okrajoch útesových ríms. Bol však pozorovaný aj pri ústiach riek a v brakických a sladkovodných tokoch. Tento druh obvykle dosahuje dĺžku okolo 1,6 metra.

Žraloky čiernohroté majú teritoriálne cítenie a v rovnakých lokalitách sa zdržujú aj niekoľko rokov. Sú to aktívni predátori, ich hlavnou potravou sú drobné kostnaté ryby, kôrovce a hlavonožce. Je o nich tiež známe, že sa živia morskými hadmi a morskými vtákmi. Podobne ako ostatní zástupcovia z čeľade Carcharhinidae je tento druh živorodý, samice rodia 2 – 5 mláďat v cykloch, ktoré trvajú od pol roka do dvoch rokov. Názory na graviditu sa rozchádzajú od 7 – 9 cez 10 – 11 až po 16 mesiacov. Novorodené žraloky žijú v plytkých pobrežných vodách a často sa zdržujú vo veľkých skupinách v prílivových oblastiach.

Tento druh je plachý a ľakavý, nebezpečenstvo pre ľudí predstavuje len zriedka v prípadoch, kedy si pomýli človeka s prirodzenou potravou. Môžu to byť napríklad situácie, keď sa človek brodí plytkou vodou a žralok ho pohryzie do nohy. Žralok čiernohrotý sa loví pre svoje mäso, plutvy a tuk, ale nie je považovaný za komerčne lovený druh. Medzinárodný zväz na ochranu prírody (IUCN) ho hodnotí ako takmer ohrozený. Aj keď zostáva druh ako celok naďalej veľmi rozšírený a relatívne bežný, rybolov v súvislosti s pomalým reprodukčným cyklom viedol k poklesu jeho výskytu na viacerých miestach.

## Iné projekty

## Referencie

## Zdroj
* 

Kategória:Carcharhinidae
Kategória:Zraniteľné druhy
Tepelne vodivostný detektor

**Tepelne vodivostný detektor** je tvorený tenkou kovovou špirálou, žhavenou prechodom elektrického prúdu, umiestenou v termostatovanom bloku. Elektrický odpor špirály, ktorý je presne meraný mostíkovou metódou závisý na jej aktuálnej teplote a tá je závislá na tepelnej vodivosti okolia.

Hlavnou prednosťou je jeho široký lineárny rozsah a univerzálnosť.

Kategória:Elektrotechnika
Plameňovoionizačný detektor

**Plameňovoionizačný detektor**

Je tvorený miniatúrnym horákom, v ktorom je spaľovaná zmes vodíka a vzduchu; v ňom je vyvedený i výstup z chromatografickej kolóny. Proti ústiu horáka je umiestená kovová elektróda válcového tvaru, na ktorej je zo zdroja vložené napätie asi 300 V, vlastný horák je uzemnený. Ak do plameňa prichádza iba nosný plyn, je množstvo nabitých častíc vznikajúcich pri horení zanedbateľné. Medzi horákom a elektródou prechádza veľmi nízky zvyškový prúd 10^-9-10^-12 A.

Pokiaľ je v plameni spálená látka vystupujúca z chromatografickej kolóny, počet jónov sa zvýši a hodnota prechádzajúceho prúdu vzrastie. Veľkosť signálu závisí na detektora jeho typu a koncentrácii detegovanej látky. Výhodou je veľká univerzálnosť, poskytuje odozvu na väčšinu organických zlúčenín.
V plameni vznikajú jóny a elektróny
Odozva detektora je úmerná počtu efektívnych C atómov; táto odozva klesá s rastúcou substitúciou.
Signál neposkytujú : vodík, dusík, voda, sulfán, amoniak, oxid uhličitý a kyselina mravčia.
Trajánov stĺp

thumb|right|100px|Trajánov stĺp
**Trajánov stĺp** je pamätník, ktorý bol postavený v roku 113, na Trajánovom fóre Foro di Traiano v Ríme. Na príkaz senátu ho postavil architekt Apollodoros z Damasku a oslavuje dve Trajánove víťazné ťaženia v Dácii.

Samotný stĺp je vysoký 30 metrov a spolu s podstavcom dosahuje výšku 38 metrov. Je postavený z mramoru, ktorý priviezli až zo severotalianskeho mesta Carrara. Tvorí ho 20 dutých mramorových valcov, každý o váhe 40 ton s priemerom 3,7 metra. Vo vnútri stĺpa je 185 schodov špirálovite stúpajúcich až na vrchol, ktoré presvetľujú malé okienka. V dolnej polovici sú zobrazené scény z ťaženia z rokov 101 – 102 a vo vrchnej polovici je ťaženie z rokov 105 – 106. Po Trajánovej smrti v roku 117 uložila jeho žena Plotina do podstavca zlatú urnu s jeho popolom. Na vrchole stĺpa bola Trajánova socha, ale v roku 1587 ju nahradila socha sv. Petra.

## Iné projekty

Kategória:Pamiatky v Ríme
Kategória:Stavby v starovekom Ríme
Kategória:Architektúra v 2. storočí
Kategória:Monumentálne stĺpy
Kategória:Bronzové sochy
Kategória:Sochárstvo v starovekom Ríme
Kategória:Mramorové sochy
Vlajka Izraela

thumb|Vlajka Izraela
thumb|Vlajúca vlajka Izraela
**Vlajka [[Izrael]]a** je biela s dvomi modrými pruhmi pozdĺž horného aj dolného okraja listu (14:30:85:30:14) s modrou šesťcípou Dávidovou hviezdou (*Dávidovým štítom*) tvorenou dvoma pretínajúcimi sa trojuholníkmi uprostred. Biela a modrá sú farby židovských bohoslužobných látok a znamenajú v novej interpretácii čistotu sionistických ideálov a oblohu.

Vlajka bola zavedená roku 1948, predlohou jej bola vlajka sionistického hnutia z roku 1891, schválená na kongrese v Bazileji roku 1897.

## Dejiny vlajky
Ako prvý s myšlienkou bielej a modrej ako izraelských národných farieb podľa všetkého prišiel rakúsko-židovský básnik spisovateľ narodený v Čechách Ludwig August von Frankl v básni *Civ‘ej ‘Erec Jehuda* (*Farby júdskej zeme*), ktorú napísal roku 1864 po návšteve Jeruzalema. Praktického využitia sa tieto národné farby dočkali až počas prvej alije. Spisovateľ Mordechaj ben Hilel ha-Kohen usporiadal roku 1884 oslavu na počet stých narodenín filantropa Moše Montefioreho, pri ktorej *"sme po prvýkrát odhalili pred širokou verejnosťou naše národné farby, pretože mnohí ani nevedeli, že modrá a biela sú farbami nášho národa."* Výber týchto farieb nebol náhodný a odkazoval na náboženskú tradíciu: modrá a biela sú farby židovského modlitebného plášťa: talitu.

## Referencie

## Iné projekty

## Galéria

Obrázok:Civil Ensign of Israel.svg|Civilná vlajka Izraela
Obrázok:Naval Ensign of Israel.svg|Námorná vlajka Izraela 


Izrael
Kategória:Izrael
Dotyk

**Dotyk** alebo **dotknutie** alebo **dotýkanie** je tesné priblíženie niečoho k niečomu; styk, kontakt.

## Iné projekty

## Externé odkazy
*
Donald Budge

**John Donald "Don" Budge** (* 13. jún 1915, Oakland, Kalifornia, USA – † 26. január 2000, Scranton, Pensylvánia) bol americký tenista. 5 rokov bol neprestajne prvý v celosvetovom rebríčku, spočiatku ako amatér, neskôr ako profesionál. Medzi jeho najväčšie úspechy patrí dosiahnutie Grand-Slamu (víťazstvo v dvojhre vo všetkých Grandslamových turnajoch v jednom kalendárnom roku ) v roku 1938 a víťazstvá v dvojhre na Wimbledone a US Open v roku 1937.

V roku 1964 bol uvedený do Medzinárodnej tenisovej siene slávy.

## Životopis
Narodil sa v rodine škótskeho imigranta a bývalého futbalistu. Predtým, než začal s tenisom, skúšal aj iné športy, okrem iného aj bejzbal a basketbal. Študoval na Kalifornskej univerzite v Berkeley.

Prvýkrát reprezentoval USA v Davisovom pohári v roku 1935, naposledy v roku 1938, celkovo odohral 29 zápasov, z toho v dvojhre 21 (19 výhier, 2 prehry) a 8 v štvorhre (6 výhier,2 prehry).

V roku 1937 získal vo Wimbledone okrem titulu v dvojhre aj titul v klasickej aj zmiešanej štvorhre. Bol prvým človekom, ktorý získal kalendárny Grand-Slam.

Don Budge je vo všeobecnosti považovaný za jedného z najlepších tenistov. Vo svojej dobe dokázal opakovane porážať najlepších tenistov, ako napr. Bunnyho Austina, Ellswortha Vinesa, či Gottfrieda von Cramm.

## Účasti vo finále na Grand-Slamoch (7)
### Víťazstvá (6)

### Finále

## Externé odkazy
* Životopis 
* International Tennis Hall of Fame 

Kategória:Tenisti USA
Kategória:Víťazi Wimbledonu
Kategória:Víťazi Australian Open
Kategória:Víťazi French Open
Kategória:Víťazi US Open
Kategória:Medzinárodná tenisová sieň slávy
Kategória:Osobnosti z Oaklandu (Kalifornia)
Vlajka Jordánska

thumb|Vlajka Jordánska

**Vlajka [[Jordánsko|Jordánska]]** má tri vodorovné pruhy – čierny, biely a zelený, pri žrdi červený klin, siahajúci do polovice dĺžky vlajky, s bielou sedemcípou hviezdou. Sú to takzvané panarabské farby, odvodené roku 1921 z vlajky Hedžázu. Prvý emir Jordánska (vtedy nazývaného Zajordánsko) Abdulláh bol totiž synom hedžaského kráľa Husajna a prijal preto hedžazskú vlajku, pridal k nej hviezdu (každý ďalší člen pripravovanej panarabskej federácie mal do podobnej vlajky pripojiť ďalšiu hviezdu).

Čierna je farbou Abbásovcov, biela Umajjovcov, zelená Fátimovcov a červená Hášimovcov – rodu, z ktorého pochádzal kráľ Hedžázu. Sedemcípa hviezda znamená sedem úvodných veršov koránu.

## Iné projekty

Kategória:Jordánsko
Jordánsko
Vlajka Kazachstanu

thumb|Vlajka Kazachstanu

**Vlajka [[Kazachstan]]u** – po vyhlásení nezávislosti bola zavedená modrá vlajka nesúca žltého stepného orla, slnko a pri žrdi žltý národný ornament. Táto vlajka bola zavedená 4. júna 1992 a nahradila vlajku Kazašskej SSR (Sovietskej socialistickej republiky).

## História vlajok Kazachstanu
Prvá vlajka Kazachstanu zavedená v roku 1937 niesla dva žlté nápisy: kazašský latinkou písaný (Qazaq SSR) a ruský azbukou písaný (Kazachskaja SSR). Nad nimi sa nachádzal kosák a kladivo. Vlajka zo štyridsiatych rokoch niesla opäť dva nápisy, teraz už obe v azbuke kazašský (Kazak, SSR) a ruský (Kazachskaja SSR). Veľké žlté kladivo a kosák sa nachádzali pri žrdi. Dňa 24. 1. 1953 bola zavedená sovietska vlajka s modrým pruhom v dolnej časti vlajky. 

Po vyhlásení nezávislosti bola zavedená modrá vlajka nesúca žltého stepného orla, slnko a pri žrdi žltý národný ornament.

## Galéria

Obrázok:Qazaq ssr 37-40.svg|1937 – 1940
Obrázok:Qazaq SSR 40-53.svg|1940 – 1953
Obrázok:Flag of the Kazakh SSR.svg|Vlajka Kazašskej SSR (Sovietskej socialistickej republiky)


## Iné projekty

Kazachstan
Kategória:Štátne symboly Kazachstanu
Du Pontova finančná skupina

**Du Pontova finančná skupina** finančne ovláda spoločnosť E. I. du Pont de Nemours and Company s rozhodujúcou finančnou účasťou a vplyvom v rade ďalších spoločností vo viacerých priemyslových odvetviach v Spojených štátoch amerických i v zahraničí. 

Spoločnosť má úzke vzťahy k vládnym miestam USA. Kartelovými a patentovými dohodami je spojená s britským Imperial Chemical Industries, ako aj so západonemeckými nástupníckymi spoločnosťami I.G. Farben. Zastáva vedúce postavenie v medzinárodných chemických karteloch a zamestnáva vyše 100 000 ľudí.

Du Pontova skupina je úzko spojená s Morganovou finančnou skupinou.

## Externé odkazy

* 

Kategória:Finančné skupiny
Ochudobnený urán

**Ochudobnený urán** (skr. DU - z angl. depleted uranium) je urán, v ktorom je podiel izotopu 235U (škodlivá zložka) znížený na 0,23 % (v porovnaní s prírodným uránom, v ktorom sa 235U (škodlivá zložka) nachádza v množstve 0,7 %). Ochudobnený urán je odpadový produkt v procese obohacovania prírodnej uránovej rudy na použitie v jadrových reaktoroch a v jadrových zbraniach. 

Ochudobnený urán sa používa najmä ako jedna zo zložiek panciera tankov (napr. amerických M1 Abrams), alebo do munície pre zbrane určené na ničenie obrnenej techniky - napr. do tankových kanónov alebo do rotačného kanóna lietadiel A-10. DU používa často aj na vyváženie v leteckom priemysle a ako vhodná ochrana pred röntgenovým žiarením v nemocniciach, ako aj na výrobu kontajnerov na transport rádioaktívnych zdrojov. Hlavným dôvodom, prečo sa DU ako kov používa, je jeho vysoká hustota. V prípade munície ju DU činí extrémne tvrdou a schopnou prebiť silnejší pancier. Okrem toho jeho použitie je veľmi lacné a tento materiál je dostupný vo veľkých množstvách. DU ako kov má hustotu 19,07 g/cm³ (1,7 krát väčšia hustota ako olovo). Kovový DU reaguje chemicky rovnakým spôsobom ako kovový urán so všetkými nekovovými prvkami, s ktorými vytvára kovové zmesi. V práškovej forme sa DU spontánne odparuje pri teplote 600-700&nbsp;°C. Škodlivé účinky na zdravie môžu byť spôsobené predovšetkým inhaláciou uránu a jeho chemickou toxicitou (prenikanie do tela). Chemická toxicita môže spôsobovať poškodenie obličiek.

Kategória:Urán (chemický prvok)
Vlajka Kirgizska

thumb|Vlajka Kirgizska

**Vlajka [[Kirgizsko|Kirgizska]]** vznikla až pol roka po vyhlásení nezávislosti. Vlajka je červená a žltý emblém v jej strede je tvorený hornou časťou jurty vloženej do slnka zo štyridsiatimi lúčmi.

## História vlajok Kirgizska
Až do vyhlásenia zväzovej republiky v roku 1936 nepoužívalo Kirgizsko vlastnú vlajku. V roku 1937 bola zavedená vlajka, ktorá niesla dva nápisy kirgizský latinkou písaný (*Kyrgyz SSR*) a ruský azbukou písaný (*Kirgizskaja SSR*). V štyridsiatych rokoch sa aj kirgizský nápis začal písať azbukou. Dňa 22. 12. 1952 zaviedlo Kirgizsko rovnako ako ostatné zväzové republiky novú vlajku, odvodenú z vlajky ZSSR. Vlajka samostatného Kirgizska vznikla až pol roku po vyhlásení nezávislosti. Emblém v jej strede je tvorený hornou časťou jurty vloženej do slnka zo štyridsiatimi lúčmi.

## Galéria

Obrázok:Flag of the Kirghiz Soviet Socialist Republic (1952–1991); Flag of Kyrgyzstan (1991–1992).svg|Vlajka Kirgizskej SSR (Sovietskej socialistickej republiky)


## Iné projekty

Kirgizsko
Kategória:Kirgizsko
Vlajka Kataru

thumb|Vlajka Kataru

**Vlajka [[Katar (štát)|Kataru]]** je gaštanovo hnedá s bielym zvislým pruhom pri žrdi, oddeleným deviatimi zubami od hnedého poľa. Pôvodne bola celá červená, ako bývalo zvykom v krajinách Perzského (Arabského) zálivu. 

Biely pruh bol pridaný okolo roku 1855 na znamenie toho, že sa krajina odriekla pirátstva. V roku 1949 bola červená farba nahradená gaštanovo hnedou, aby sa vlajka odlíšila od bahrajnskej a jej podobných vlajok niektorých emirátov Zmluvného Ománu. Bolo to vraj aj preto, že prírodné farbivo, používané v Katare, na slnku dostáva gaštanovo hnedý tón. Do roku 1960 bol na vlajke ešte umiestnený biely arabský názov krajiny a zvislý rad desiatich malých bielych kosoštvorcov. Zubatý okraj poľa má len dekoratívny charakter.

## Iné projekty

Katar (štát)
Kategória:Katar (štát)
Zoznam členov Medzinárodnej tenisovej siene slávy

Toto je zoznam osôb, ktoré sú uvedené v Medzinárodnej tenisovej sieni slávy. Pomocou tlačidiel vedľa údajov, je možné zoradiť si osoby podľa mena, národnosti alebo roku uvedenia o siene.

## Pozri aj
* Medzinárodná tenisová sieň slávy

Kategória:Medzinárodná tenisová sieň slávy
Sieň slávy
Mindel-ris

**Mindel-ris** alebo **mindel-riss** je interglaciál medzi mindelom a risom, ktorý trval:
* v širšom zmysle od 320/300/260 000 pred Kr. do 400/370/350 000 pred Kr. (potom zodpovedá nordickému holsteinu v širšom zmysle) – teda vrátane protorisu
* v užšom zmysle len od 347/?/? 000 pred Kr. do 400/370/350 000 pred Kr. (potom zodpovedá nordickému holsteinu v užšom zmysle) – teda bez protorisu

Podľa niektorých autorov však mindel-ris zodpovedá nordickému tréne, teda 200/195 000 – 240/230 000 pred Kr.

## Charakteristika mindelu-riss v širšom zmysle
U nás sa tvorili pôdne komplexy na sprašiach, intenzívna bola hĺbková erózia riek, ktorá individualizovala mindelské riečne terasy. Mindel-ris bol dlhotrvajúci, pomerne teplý a vlhký interglaciál. V jeho najteplejších obdobiach rástli u nás zmiešané dúbravy,
veľký bol podiel ihličín. 

## Externé odkazy
* 

Kategória:Interglaciály
Vlajka Gruzínska

thumb|Vlajka Gruzínska

**Vlajka [[Gruzínsko|Gruzínska]]** so sväto-jurajským krížom a štyrmi menšími krížmi bola prijatá 14. januára 2004 po *revolúcii ruží* a nástupe prezidenta Saakašviliho. Symbol používalo jeho *Národné hnutie*, pôvodne ide o historickú vlajku stredovekého Gruzínskeho kráľovstva.

## História vlajok Gruzínska
Po rozpade Zakaukazskej federácie bola vyhlásená 26. mája 1918 Gruzínska demokratická republika, tá používala vlajku zavedenú už 22. apríla 1918 ako vlajku autonómneho Gruzínska v rámci Zakaukazska. Dňa 10. septembra 1918 bol vydaný zákon upresňujúci podobu vlajky.

Po obsadení krajiny Červenou armádou 25. februára 1921 prestala táto vlajka 20. mája 1921 platiť a v nasledujúcom roku bola nahradená vlajkou červenou. Táto vlajka sa používala súčasne s vlajkou Zakaukazskej federácie. Po rozpade tohoto útvaru bola v roku 1937 zavedená nová vlajka s názvom štátu v gruzínčine. V 40. rokoch bol nápis na vlajke skrátený na iniciály republiky. Podobne ako aj v ostatných zväzových republikách bola aj v Gruzínsku zavedená 11. apríla 1951 nová vlajka, ktorá sa však od ostatných líšila umiestením kosáka a kladiva v modrých lúčoch.

14. novembra 1990 bola prijatá za štátnu vlajku Gruzínska vlajka z roku 1918, presne popísaná bola v zákone vydanom 28. decembra 1990.

Gruzínsky parlament prijal 14. januára 2004 novú vlajku, používanú *Národným hnutím* prezidenta Saakašviliho.

## Galéria

Obrázok:Flag of Georgia (1990-2004).svg|Vlajka Gruzínska (1918 – 1921) a (1990 – 2004)
Obrázok:Flag of Georgian SSR.svg|Vlajka Gruzínskej SSR (Sovietskej socialistickej republiky) (1921 – 1990)


## Iné projekty

Gruzínsko
Kategória:Gruzínsko
Autonomizmus

**Autonomizmus** alebo **autonomistické hnutie** je hnutie za získanie (politickej alebo správnej) autonómie, najčastejšie na národnostnom princípe.

## Pozri aj
*slovenské autonomistické hnutie

Kategória:Politika